Nachher simmer dänn dagstande... ohni Auto, ohni Dihei und mit eme riese Huufe Gepäck. Unter anderem zwei Seck volle dräckige Wösch (will mer ja da so wenig Ziit gha händ zum Wäsche). Mer händ dänn oise Grümpel zämepackt und mal id Campingchuchi transferiert. S hät ja  niemert blöd glueget ;-D. Vier Stund später, nachdem mer zmörgelet, gwäsche und duschet und oisi Koffere usgmischtet händ, simmer dänn a de Reception go uschecke und mit eme Taxi (mit grossem Kofferruum) is nächschte Backpackers gfahre. Ufff!